
A digitális aláírásokba vetett bizalom növelése

Napjainkban a publikus kulcsú kriptográfia egyik népszerű alkalmazási területe a digitális aláírás. A séma lehetőséget nyújt üzenetek és entitások összekötésére miközben autentikációt, adat integritást és visszavonhatatlanságot is nyújt. Bár a digitális aláírások egy biztonságos rendszer elengedhetetlen részeit nyújtják, a hitelesítés szolgáltatóktól (CA-któl) való függésük nem szerencsés. Az elmúlt években egyre inkább csökkent a hitelesítés szolgáltatókba vetett bizalom a rosszindulatú CA-k megjelenésével, illetve a törhető rendszerekkel rendelkező CA-k miatt. A rosszinduló kódok készítői gyakran támadják ezeket a szolgáltatókat, hogy tanúsítványokat lopjanak és így rávegyék a felhasználókat, hogy bízzanak az általuk készített szoftverekben.
A rendszerünk célja, hogy növelje a felhasználók által a digitális aláírásokba vetett bizalmat azáltal, hogy metaadatot szolgáltat az aláírt objektumról. A sokfajta digitálisan aláírt objektum közül a rendszer képes tanúsítványokat, Portable Executable fájlokat, Java Achive-okat és Android Package-eket kezelni. A szolgáltatott metaadatok között szerepel például, hogy hány felhasználó látta az aláírt objektumot és mikor látta először a rendszer. Így az aláírt objektumok hírnevet szereznek: minél kevésbé ismert egy alkalmazás, annál inkább valószínűsíthető, hogy rosszindulatú.
A rendszer képes a Tree of Trust kiterjesztett változatának elkészítésére. Nem csak tanúsítványokat láncolunk össze a digitális aláírásukon keresztül, hanem aláírt objektumokat is beillesztünk a fába. A láncolás segítségével könnyen látható, milyen más szoftvereket írt alá egy vállalat. Ha egy ismert rosszindulatú kód szerepel egy vállalathoz köthető objektumok között, a felhasználóknak fenntartásokkal érdemes használniuk a többi terméket is.
Az aláíró entitások is előnyhöz juthatnak a rendszer használatával. A rendszer képes értesíteni őket RSS csatornán vagy e-mailen keresztül olyan objektumokról, melyeket valószínűleg ők írtak alá, ez pedig segíti a kulcskompromittálódások detekcióját.
A dolgozat két esettanulmányt is tartalmaz két rosszindulató kódról: a Duquról és a Flame-ről. Kifejtjük, hogyan segíthetett volna a rendszünk detekciójukban.



